
23-TA-3047: Rīkojuma projekts (Vispārīgais)
Par nekustamā īpašuma Nākotnes ielā 10-19, Rīdzenē, Vaives pagastā, Cēsu novadā pārņemšanu valsts īpašumā SIA “Publisko aktīvu pārvaldītājs Possessor” valdījumā 
	Nr.p.k.
	Saskaņošanai nosūtītā projekta redakcija
	Iebildums / Priekšlikums
	Apstrādes informācija
	Galīgā redakcija

	1.
	Rīkojuma projekts
 Par nekustamā īpašuma Nākotnes ielā 10-19, Rīdzenē, Vaives pagastā, Cēsu novadā pārņemšanu valsts īpašumā SIA “Publisko aktīvu pārvaldītājs Possessor” valdījumā un pārdošanu
	Iebildums (EM - 14.12.2023. - pēc termiņa)
Rīkojuma projekta paskaidrojošajos dokumentos nav pievienoti rīkojuma projektā minētā nekustamā īpašuma (dzīvokļa īpašuma) zemesgrāmatas nodalījuma noraksts kā arī nav pievienota nekustamā īpašuma valsts kadastra informācijas sistēmas (turpmāk - NĪVKIS) datu izdruka.
Ņemot vērā minēto lūdzam rīkojuma projekta lietas sadaļā "Papildu dokumenti" pievienot nekustamā īpašuma zemesgrāmatas nodalījuma norakstu un NĪVKIS izdruku.
Piedāvātā redakcija
-
	Ņemts vērā
Rīkojuma projekta lietas sadaļa "Papildus dokumenti" pievienota papildināta ar izdrukām no Nekustamā īpašuma valsts kadastra reģistra un Valsts vienotās datorizētās zemesgrāmatas
	 Par nekustamā īpašuma Nākotnes ielā 10-19, Rīdzenē, Vaives pagastā, Cēsu novadā pārņemšanu valsts īpašumā SIA “Publisko aktīvu pārvaldītājs Possessor” valdījumā 

	2.
	Rīkojuma projekts
 Par nekustamā īpašuma Nākotnes ielā 10-19, Rīdzenē, Vaives pagastā, Cēsu novadā pārņemšanu valsts īpašumā SIA “Publisko aktīvu pārvaldītājs Possessor” valdījumā un pārdošanu
	Iebildums (FM - 13.12.2023.)
Norādām, ka nav iespējams pēc būtības izvērtēt rīkojuma projektā noteikto, jo rīkojuma projektam nav pievienoti dokumenti, kas apliecina projektā regulējamo tiesisko attiecību likumību. 
Vēršam uzmanību, ka  saskaņā ar Ministru kabineta 2021.gada 7.septembra noteikumu Nr.606 ,,Ministru kabineta kārtības rullis” 33.punktu katram TAP portālā izveido tiesību akta lietu un tajā iekļauj katram projekta veidam un obligāti sagatavojamās informācijas kompleksam atbilstošu informāciju, tajā skaitā arī dokumentus un informāciju, kas apliecina projektā regulējamo tiesisko attiecību likumību. 
Ievērojot iepriekš minēto, aicinām tiesību aktu lietai pievienot īpašuma tiesību apliecinošus dokumentus - zemesgrāmatas izdruku par dzīvokļa īpašumu, izdruku no Nekustamā īpašuma valsts kadastra informācijas sistēmas par konkrēto nekustamo īpašumu un citus saistošos dokumentus, kas apliecina projektā regulējamo tiesisko attiecību likumību. 
 
Piedāvātā redakcija
-
	Ņemts vērā
Rīkojuma projekta lietas sadaļa "Papildus dokumenti" pievienota papildināta ar izdrukām no Nekustamā īpašuma valsts kadastra reģistra un Valsts vienotās datorizētās zemesgrāmatas
	 Par nekustamā īpašuma Nākotnes ielā 10-19, Rīdzenē, Vaives pagastā, Cēsu novadā pārņemšanu valsts īpašumā SIA “Publisko aktīvu pārvaldītājs Possessor” valdījumā 

	3.
	Rīkojuma projekts
1. Saskaņā ar Publiskas personas mantas atsavināšanas likuma 42. panta pirmo daļu un 43. pantu pārņemt bez atlīdzības valsts īpašumā un nodot sabiedrības ar ierobežotu atbildību “Publisko aktīvu pārvaldītājs Possessor” ( turpmāk - Possessor) valdījumā Cēsu novada pašvaldības īpašumā esošo dzīvokļa īpašumu (nekustamā īpašuma kadastra Nr. 42909000035) – dzīvokli Nr. 19 (telpu grupas kadastra apzīmējums 42900050101001019) un tam piekrītošās 400/16223 kopīpašuma domājamās daļas no daudzdzīvokļu mājas (būves kadastra apzīmējums 42900050107001) un zemes vienības (zemes vienības kadastra apzīmējums 42900050107) – Nākotnes ielā 10-19, Rīdzenē, Vaives pagastā, Cēsu novadā (turpmāk – dzīvokļa īpašums).
 
	Iebildums (EM - 14.12.2023. - pēc termiņa)
Rīkojuma projekta 1. punktā minētais nekustamais īpašums ar Ministru kabineta 2021. gada 25. marta rīkojumu Nr.203 "Par valstij piekrītošā nekustamā īpašuma Nākotnes ielā 10-19, Rīdzenē, Vaives pagastā, Cēsu novadā, nodošanu Cēsu novada pašvaldības īpašumā" ir nodots Cēsu novada pašvaldības īpašumā ar mērķi to izmantot pašvaldības autonomās funkcijas īstenošanai - palīdzības sniegšanai iedzīvotājiem dzīvokļa jautājumu risināšanā. Saskaņā ar minētā rīkojuma 2. punktu Cēsu novada pašvaldībai ir noteikts pienākums bez atlīdzības nekustamo īpašumu nodot valstij, ja tas vairs netiek izmantots šā rīkojuma 1.punktā minētās funkcijas īstenošanai.
Ņemot vērā minēto, rīkojuma projekts pārstrādājams, kā pamatojumu norādot Publiskas personas mantas atsavināšanas likuma 42. panta pirmo daļu un to, ka attiecīgais nekustamais īpašums vairs netiek izmantots Ministru kabineta 2021. gada 25. marta rīkojumu Nr.203 "Par valstij piekrītošā nekustamā īpašuma Nākotnes ielā 10-19, Rīdzenē, Vaives pagastā, Cēsu novadā, nodošanu Cēsu novada pašvaldības īpašumā" 1. punktā norādītās pašvaldības autonomās funkcijas īstenošanai (sk., piemēram, Ministru kabineta 2023. gada 20. aprīļa rīkojumu Nr. 211 "Par nekustamā īpašuma Konkordijas ielā 66, Jūrmalā, pārņemšanu valsts īpašumā un pārdošanu"). Attiecīgi nepieciešams precizēt arī anotāciju.
Piedāvātā redakcija
-
	Ņemts vērā
Precizēta rīkojuma projekta 1.punkta redakcija un anotācija
	1. Ņemot vērā, ka Cēsu novada pašvaldības īpašumā nodotais nekustamais īpašums (nekustamā īpašuma kadastra Nr. 4290 900 0035) – dzīvoklis Nr. 19 (telpu grupas kadastra apzīmējums 4290 005 0107 001 019) un tam piekrītošās 400/16223 kopīpašuma domājamās daļas no daudzdzīvokļu mājas (būves kadastra apzīmējums 4290 005 0107 001) un zemes vienības (zemes vienības kadastra apzīmējums 4290 005 0107) – Nākotnes ielā 10-19, Rīdzenē, Vaives pagastā, Cēsu novadā (turpmāk – dzīvokļa īpašums), vairs netiek izmantots Ministru kabineta 2021. gada 25. marta rīkojuma Nr. 203 "Par valstij piekrītošā nekustamā īpašuma Nākotnes ielā 10-19, Rīdzenē, Vaives pagastā, Cēsu novadā, nodošanu Cēsu novada pašvaldības īpašumā" 1. punktā minētās funkcijas īstenošanai, saskaņā ar Publiskas personas mantas atsavināšanas likuma 42. panta pirmo daļu un 43. pantu pārņemt bez atlīdzības valsts īpašumā minēto nekustamo īpašumu un nodot sabiedrības ar ierobežotu atbildību “Publisko aktīvu pārvaldītājs Possessor” ( turpmāk - Possessor) valdījumā.

	4.
	Rīkojuma projekts
1. Saskaņā ar Publiskas personas mantas atsavināšanas likuma 42. panta pirmo daļu un 43. pantu pārņemt bez atlīdzības valsts īpašumā un nodot sabiedrības ar ierobežotu atbildību “Publisko aktīvu pārvaldītājs Possessor” ( turpmāk - Possessor) valdījumā Cēsu novada pašvaldības īpašumā esošo dzīvokļa īpašumu (nekustamā īpašuma kadastra Nr. 42909000035) – dzīvokli Nr. 19 (telpu grupas kadastra apzīmējums 42900050101001019) un tam piekrītošās 400/16223 kopīpašuma domājamās daļas no daudzdzīvokļu mājas (būves kadastra apzīmējums 42900050107001) un zemes vienības (zemes vienības kadastra apzīmējums 42900050107) – Nākotnes ielā 10-19, Rīdzenē, Vaives pagastā, Cēsu novadā (turpmāk – dzīvokļa īpašums).
 
	Iebildums (FM - 13.12.2023.)
Lūdzam rīkojuma projekta 1.punktu precizēt atbilstoši esošai praksei šādu rīkojumu projektu izstrādē. Piemēram lūdzam skatīt jau Ministru kabinetā pieņemtos rīkojumus, kā piemēram šo: https://likumi.lv/ta/id/341316-par-nekustama-ipasuma-konkordijas-iela-66-jurmala-parnemsanu-valsts-ipasuma-un-pardosanu
 
Piedāvātā redakcija
-
	Ņemts vērā
Precizēta rīkojuma projekta 1.punkta redakcija un anotācija
	1. Ņemot vērā, ka Cēsu novada pašvaldības īpašumā nodotais nekustamais īpašums (nekustamā īpašuma kadastra Nr. 4290 900 0035) – dzīvoklis Nr. 19 (telpu grupas kadastra apzīmējums 4290 005 0107 001 019) un tam piekrītošās 400/16223 kopīpašuma domājamās daļas no daudzdzīvokļu mājas (būves kadastra apzīmējums 4290 005 0107 001) un zemes vienības (zemes vienības kadastra apzīmējums 4290 005 0107) – Nākotnes ielā 10-19, Rīdzenē, Vaives pagastā, Cēsu novadā (turpmāk – dzīvokļa īpašums), vairs netiek izmantots Ministru kabineta 2021. gada 25. marta rīkojuma Nr. 203 "Par valstij piekrītošā nekustamā īpašuma Nākotnes ielā 10-19, Rīdzenē, Vaives pagastā, Cēsu novadā, nodošanu Cēsu novada pašvaldības īpašumā" 1. punktā minētās funkcijas īstenošanai, saskaņā ar Publiskas personas mantas atsavināšanas likuma 42. panta pirmo daļu un 43. pantu pārņemt bez atlīdzības valsts īpašumā minēto nekustamo īpašumu un nodot sabiedrības ar ierobežotu atbildību “Publisko aktīvu pārvaldītājs Possessor” ( turpmāk - Possessor) valdījumā.

	5.
	Rīkojuma projekts
3. Saskaņā ar Publiskas personas mantas atsavināšanas likuma 4. panta pirmo un otro daļu, 5. panta pirmo daļu, kā arī ievērojot 14. panta nosacījumus, atļaut Possessor pārdot dzīvokļa īpašumu izsolē.
 
	Iebildums (FM - 13.12.2023.)
Lūdzam vērtēt vai  par dzīvokļa īpašuma atsavināšanu, kurš pirmreizēji ir nonācis valsts īpašumā kā  bezmantinieku manta, kas piekritīga valstij un tā kadastrālā vērtība ir 1846 euro  lēmums ir jāpieņem Ministru kabinetam, vai arī tas atsavināms saskaņā ar 
 ar Publiskas personas mantas atsavināšanas likuma 5 (32) vai 5 (33) pantu.
 
Piedāvātā redakcija
-
	Ņemts vērā
Precizēta rīkojuma projekta redakcija, dzēšot tā 3., 4. un 5.punktu.
	-

	6.
	Rīkojuma projekts
5. Possessor nodot pircējam dzīvokļa īpašumu 30 dienu laikā no pirkuma līguma noslēgšanas dienas, sastādot attiecīgu pieņemšanas un nodošanas aktu.
 
	Iebildums (EM - 14.12.2023. - pēc termiņa)
Civillikuma 992.pantā noteikts, ka nekustama īpašuma nodošana nav nepieciešama. SIA "Publisko aktīvu pārvaldītājs Possessor" nekustamo īpašumu nodod tā pircējam, parakstot pirkuma līgumu. Administratīvā sloga un birokrātijas mazināšanas nolūkā lūdzam dzēst rīkojuma 5.punktu.
Piedāvātā redakcija
-
	Ņemts vērā
Precizēts rīkojuma projekts un dzēsts tā 5.punkts.
	-

	7.
	Anotācija (ex-ante)
1.3. Pašreizējā situācija, problēmas un risinājumi
	Iebildums (FM - 13.12.2023.)
Saskaņā ar rīkojuma projektā norādīto, valsts dzīvokļa īpašumu plānots pārdot, ievērojot Publiskas personas  mantas atsavināšanas likuma nosacījumus, tai skaitā ievērojot 14.panta nosacījumus.
Publiskas personas mantas atsavināšanas likuma 14.pants regulē pirmpirkuma tiesību izmantošanu.Vienlaikus no rīkojuma projekta anotācijas nav skaidrs, vai konkrētajā gadījumā kādai personai vispār pastāv tiesības uz pirmpirkumu, atsavinot valsts dzīvokļa īpašumu.

Ievērojot iepriekš minēto, lūdzam anotācijā iekļaut izvērtējumu par pirmpirkuma tiesību pastāvēšanu konkrētajā gadījumā, norādot konkrētas tiesību normas, kas to nosaka.

Vēršam uzmanību, ka saskaņā ar Dzīvokļa īpašuma likuma 12.panta pirmo daļu, atsavinot dzīvokļa īpašumu, pārējiem attiecīgās dzīvojamās mājas dzīvokļu īpašniekiem nav pirmpirkuma un izpirkuma tiesību, izņemot gadījumus, kad dzīvokļu īpašnieku kopība par to pieņēmusi lēmumu šajā likumā noteiktajā kārtībā un zemesgrāmatā izdarīta atzīme par pirmpirkuma tiesību pastāvēšanu.
 
Piedāvātā redakcija
-
	Ņemts vērā
Precizēta rīkojuma projekta anotācija.
	1.3. Pašreizējā situācija, problēmas un risinājumi

	8.
	Anotācija (ex-ante)
1.3. Pašreizējā situācija, problēmas un risinājumi
	Iebildums (FM - 13.12.2023.)
Ņemot vērā, ka rīkojuma projekts paredz ne tikai pārņemt dzīvokļa īpašumu  valsts īpašumā, bet arī saņemt Ministru kabineta atļauju tā pārdošanai, lūdzam papildināt rīkojuma projektu ar detalizētāku informāciju par dzīvokļa īpašuma sastāvu, norādot tā kadastrālo vērtību, apgrūtinājumus, īrniekus/nomniekus un citu būtisku informāciju. 
 
Piedāvātā redakcija
-
	Ņemts vērā
Precizēta rīkojuma projekta anotācija.
	1.3. Pašreizējā situācija, problēmas un risinājumi

	9.
	Anotācija (ex-ante)
2. Tiesību akta projekta ietekmējamās sabiedrības grupas, ietekme uz tautsaimniecības attīstību un administratīvo slogu
	Iebildums (EM - 14.12.2023. - pēc termiņa)
Ievērojot minēto notikumu - 2023. gada 25. janvārī notikušo ugunsgrēku, lai SIA "Publisko aktīvu pārvaldītājs Possessor" varētu plānot nepieciešamos ieguldījumus un uzturēšanas izmaksas, lūdzu sniegt informāciju, kā arī pievienot dokumentus, kas atspoguļo ugunsgrēka sekas. Kā arī informēt, vai dzīvoklis bija apdrošināts un vai par ugunsgrēka radītiem zaudējumiem saņemta apdrošināšanas atlīdzība.  Ja tā saņemta, kā tā izlietota ugunsgrēka seku novēršanā.
Piedāvātā redakcija
-
	Ņemts vērā
Precizēta rīkojuma projekta anotācija, kā arī pievienoti papildus dokumenti par notikušo ugunsgrēku un tā sekām. Atbilstoši Cēsu novada pašvaldības sniegtajai informācijai dzīvokļa īpašums nav bijis apdrošināts.
	2. Tiesību akta projekta ietekmējamās sabiedrības grupas, ietekme uz tautsaimniecības attīstību un administratīvo slogu

	10.
	Rīkojuma projekts
 Par nekustamā īpašuma Nākotnes ielā 10-19, Rīdzenē, Vaives pagastā, Cēsu novadā pārņemšanu valsts īpašumā SIA “Publisko aktīvu pārvaldītājs Possessor” valdījumā un pārdošanu
	Priekšlikums (FM - 08.01.2024.)
Ņemot vērā, ka precizētais rīkojuma projekts vairs neparedz nekustamā īpašuma pārdošanu, saņemot Ministra kabineta atļauju, lūdzam precizēt rīkojuma projekta nosaukumu svītrojot no tā vārdus "un pārdošanu".
Piedāvātā redakcija
-
	Ņemts vērā
Precizēts rīkojuma projekta nosaukums
	 Par nekustamā īpašuma Nākotnes ielā 10-19, Rīdzenē, Vaives pagastā, Cēsu novadā pārņemšanu valsts īpašumā SIA “Publisko aktīvu pārvaldītājs Possessor” valdījumā 

	11.
	Anotācija (ex-ante)
Anotācijas (ex-ante) nosaukums
	Priekšlikums (FM - 08.01.2024.)
Ņemot vērā, ka precizētais rīkojuma projekts vairs neparedz nekustamā īpašuma pārdošanu, saņemot Ministra kabineta atļauju, lūdzam precizēt anotācijas nosaukumu svītrojot no tā vārdus "un pārdošanu".
Piedāvātā redakcija
-
	Ņemts vērā
Precizēts rīkojuma projekta un arī attiecīgi anotācijas nosaukums
	Anotācijas (ex-ante) nosaukums

	12.
	Anotācija (ex-ante)
1.3. Pašreizējā situācija, problēmas un risinājumi
	Priekšlikums (EM - 14.12.2023. - pēc termiņa)
Lūdzu papildināt anotāciju ar apliecinājumu, ka dzīvoklis nav izīrēts.
Piedāvātā redakcija
-
	Ņemts vērā
Precizēta rīkojuma projekta anotācija
	1.3. Pašreizējā situācija, problēmas un risinājumi

	13.
	Anotācija (ex-ante)
1.3. Pašreizējā situācija, problēmas un risinājumi
	Priekšlikums (TM - 13.12.2023.)
No rīkojuma projekta anotācijas un Cēsu novada domes 2023. gada 12. oktobra lēmuma izriet, ka rīkojuma projektā norādīto dzīvokļa īpašumu šobrīd nav iespējams lietot ugunsgrēka dēļ. Līdz ar to secināms, ka neviena persona šobrīd faktiski nelieto minēto dzīvokļa īpašumu. Tomēr aicinām papildināt rīkojuma projekta anotāciju ar papildu skaidrojumu, vai šobrīd ir spēkā domes lēmums, īres līgums vai kāds cits tiesisks darījums, uz kura pamata kādai personai varētu būt lietojuma tiesības uz rīkojuma projektā norādīto dzīvokļa īpašumu.
Piedāvātā redakcija
-
	Ņemts vērā
Precizēta rīkojuma projekta anotācija 
	1.3. Pašreizējā situācija, problēmas un risinājumi



